Í samband við olympisku leikirnar og paralympisku leikirnar verður nógv virksemi í London í tíðarskeiðunum 27. juli til 12. august og 29. august til 9. september. Fleiri milliónir fólk fara at vitja í London í hesum tíðarskeiðum, og kemur tað tískil at seta dám á býin. Væntast kann at hetta kemur at ávirka býin nógv, serliga samferðsluna í býnum. Undir olympisku og paralympisku leikunum verður óivað stórur veitslurómur í London og í Bretlandi sum heild. Fleiri túsundtals ítróttarfólk fara at kappast í nógvum ymsum ítróttagreinum og fleiri milliónir fólk væntast at koma at hyggja og eggja ítróttarfólkunum. Hetta hevur við sær, at nógv meiri virksemi verður í London enn vanligt. Tískil er gott at taka ymisk fyrivarni, tá vitjað verður í hesum tíðarskeiðum. Mælt verður til at:. ansa væl eftir lummatjóvum, serstakliga í toki, bussum og øðrum flutningsførum umframt á matstovum. hava fartelefon uppiá sær alla tíðina. goyma virðismiklar lutir so sum gjaldskort, pass, mynda- og upptøkutól o. l. væl og á einum tryggum stað. tú ikki letur gjaldskort, fartelefon og aðrar virðismiklar lutir fara úr eygsjón. goyma pening so trygt og ósjónligt sum gjørligt. tú kunnar teg væl um samferðlumøguleikarnar og fert avstað í góðari tíð. tú fylgir við veðurforsøgnunum, tí veðrið kann vera sera skiftandi. tú teknar tær ferðatrygging áðrenn tú fert avstað Fleiri góð ráð, kunning um trygd og hentar kontaktupplýsingar eru at finna á heimasíðuni hjá donsku sendistovuni í London–www. storbritannien. um. dk Samferðslan í London Lættasti háttur at ferðast í London er at brúka undirgrundartokini. Ávísar undirgrundarstøðir komaundir stórt trýst á ávísum tíðum á degnum. Á heimasíðuni www. getaheadofthegames. com ber til at síggja, hvørjar støðir verða serliga ávirkaðar og nær á degnum hetta er galdandi. OL-fyriskipararnir mæla fólki til at møta á staðnum í sera góðari tíð. Trygdareftirlit, ið minnir um trygdareftirlitið á flogvallum, er við inngongdir til tiltøkini, og hetta kann taka tíð. Eisini eru reglur um, hvat fyri lutir kunnu takast við inn til Navnframu Balck Cabs hýruvognarnir eru lættir at steðga á gøtunum, og eru eisini til taks á hýruvognssteðgiplássum runt í býnum. Mælt verður til einans at nýta góðkendar hýruvognar. Hjálp Tørvar tær hjálp til eitthvørt, ber til at venda sær til sokallaðar London Ambassadors, sum eru hjálparfólk, ið eru at finna runt í býnum. Hesi hjálparfólk kunnu millum annað greiða tær frá, hvar tú ert stadd/ur og hvussu tú kemur hagar tú ætlar. Eisini ber til at venda sær til løgreglufólk í býnum, um einum tørvar hjálp. Sendistova Føroya í London í samstarvi við Sendistovu Danmarkar í London hjálpir og vegleiðir eisini føroyingum og donskum ríkisborgarum, ið hava tørv á t. d. einum neyðpassi ella eru í neyðstøðu. Í samband við OL hevur danska sendistovan opið heilt til kl. 20 gerandisdagar og veitir borgaratænastur sínar til vanligan kostnað.